**Ministru kabineta rīkojuma projekta „Par apropriācijas pārdali” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz Paralimpiskā sporta centra izveidei 2018.gadā biedrībai „Latvijas Paralimpiskā komiteja” paredzēto valsts budžeta līdzekļu 1 200 000 *euro* apmērā pārdali citiem valsts nozīmes sporta infrastruktūras attīstības projektiem, kā arī valsts pārvaldībā esošo sporta bāzu sakārtošanai. Tāpat Projekts paredz atbalstīt SIA „Tenisa centrs „Lielupe”” pamatkapitāla palielināšanu, ieguldot tajā Tenisa centra „Lielupe” attīstības projekta īstenošanai paredzētos valsts budžeta līdzekļu (kopā līdz 3 822 000 *euro* apmērā). |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Latvijas Nacionālās sporta padomes (turpmāk – Padome) 2018.gada 10.septembra sēdē (prot. Nr.4 4.§) un 2018.gada 23.janvāra sēdē (prot. Nr.1 3.§, 3.9.apakšpunkts) nolemtais.
2. Nepieciešamība nodrošināt uzsākto valsts nozīmes sporta infrastruktūras attīstības projektu pabeigšanu, kā arī sakārtot valsts pārvaldībā esošās sporta bāzes.
3. Likuma “Par valsts budžetu 2018.gadam” 31.panta 5.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2017.gada 17.oktobra sēdes protokollēmuma (prot. Nr.51, 46.§) „Informatīvais ziņojums „Par Paralimpiskā sporta centra izveidi Latvijā”” 1.punktu tika pieņemts zināšanai Labklājības ministrijas iesniegtais informatīvais ziņojums „Par Paralimpiskā sporta centra izveidi Latvijā” (TA-2264) un atbalstīti tajā ietvertie priekšlikumi. Pamatojoties uz minēto informatīvo ziņojumu, 2018.gada valsts budžeta projekta izstrādes procesā tika atbalstīts Izglītības un zinātnes ministrijas (turpmāk – IZM) iesniegtais prioritārais pasākums „Paralimpiskā sporta centra izveide”, kā rezultātā IZM 2018.gada budžeta apakšprogrammā 09.26.00 „Dotācija biedrībai „Latvijas Paralimpiskā komiteja” – Paralimpiskā sporta centra izveidei” Paralimpiskā sporta centra (turpmāk arī – Centrs) izveidei tika paredzēti 1 200 000 *euro*.Jautājums par Centra projekta īstenošanas gaitu tika izskatīts Padomes 2018.gada 10.septembra sēdē, kurā tika pieņemta zināšanai (prot. Nr.4 4.§., 4.3.apakšpunkts) biedrības „Latvijas Paralimpiskā komiteja” (turpmāk arī – LPK) sniegtā informācija, ka Centra projekta īstenošanai 2018.gadā LPK paredzētos valsts budžeta līdzekļus 1 200 000 *euro* apmērā tam paredzētam mērķim līdz 2018.gada 31.decembrim apgūt nav iespējams. Kā Padomes sēdē informēja LPK pārstāvji, izmaiņas Centra projekta īstenošanas sākotnēji plānotajā laika grafikā saistītas ar Centra biznesa plāna aktualizēšanu, projekta īstenošanas un finansēšanas modeļa maiņu, kā arī izvēlēto projektēšanas un būvniecības modeli un ar to saistītās izmaiņas sākotnēji plānotajā publisko iepirkumu procedūrai paredzētajā laika grafikā. Padome konceptuāli atbalstīja (prot. Nr.4 4.§., 4.4.1.apakšpunkts) Centra projekta īstenošanai 2018.gadā LPK paredzēto valsts budžeta līdzekļu 1 200 000 *euro* apmērā pārcelšanu uz 2019.gadu un novirzīšanu LPK Centra projekta īstenošanai 2019.gadā, vienlaikus ievērojot nosacījumu, ka minēto līdzekļu pārcelšana nerada negatīvu fiskālo ietekmi uz 2019.gada valsts budžeta izdevumiem. Padome uzdeva (prot. Nr.4 4.§., 4.5.apakšpunkts) IZM sagatavot un noteiktā kārtībā izskatīšanai Ministru kabinetā iesniegt nepieciešamos tiesību aktu projektus.Izpildot Padomes doto uzdevumu, konstatējams, ka līdzekļu pārcelšana uz 2019.gadu tiešā veidā nav iespējama, jo to neparedz budžeta un finanšu vadības tiesiskais regulējums. Lai nodrošinātu lietderīgu rīcību ar valsts budžeta līdzekļiem, kā arī, ņemot vērā faktu, ka finansējums Centra projekta īstenošanai 2018.gada valsts budžetā tika paredzēts kā daļa no kopējiem ar sporta infrastruktūras attīstību Latvijā saistītajiem izdevumiem, IZM prioritāri izvērtēja citas sporta infrastruktūras vajadzības, it īpaši attiecībā uz iepriekšējos gados ar valsts līdzfinansējumu uzsākto valsts nozīmes sporta infrastruktūras attīstības projektu pabeigšanu, kā arī valsts pārvaldībā esošo sporta bāzu sakārtošanu. Iepriekšminētā rezultātā IZM rosina Centra projekta īstenošanai 2018.gadā paredzētos valsts budžeta līdzekļus 1 200 000 *euro* apmērā pārdalīt šādiem mērķiem:**Tenisa centra „Lielupe” attīstības projekta pabeigšana** Tenisa centra „Lielupe” attīstības projekta (turpmāk arī – Lielupes projekts) īstenošana tika uzsākta 2014.gadā. Lielupes projekta īstenošanai saskaņā ar Ministru kabineta 2013.gada 4.novembra rīkojumu Nr.522 „Par Latvijas Nacionālā valsts sporta centra „Mežaparks” un Tenisa centra „Lielupe” rekonstrukcijas projektiem paredzēto valsts budžeta ilgtermiņa saistību pārdali” un Ministru kabineta 2018.gada 23.maija rīkojumu Nr.223 „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018.gadā” līdz šim ir novirzīts valsts budžeta finansējums 10 394 826 *euro* apmērā (2014.gadā – 405 493 *euro*, 2017.gadā – 4 155 881 *euro*, 2018.gadā – 5 833 452 *euro*). Papildus minētam darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” otrās projektu iesniegumu atlases kārtas ietvaros Tenisa centra „Lielupe” attīstības projekta īstenošanai būs iespēja piesaistīt līdz 1 447 000 *euro*. 2018.gada septembrī tika pabeigti Lielupes projekta 1.kārtas (āra tenisa laukumi) būvniecības darbi un turpinās Lielupes projekta 2. un 3.posma (jaunās un esošās tenisa halles) īstenošana. Vienlaikus jau iepriekš (skatīt Ministru kabineta 2018.gada 23.maija rīkojuma Nr.223 sākotnējās ietekmes novērtējuma ziņojumu (anotāciju)) IZM norādīja, ka, ņemot vērā Lielupes projekta īstenošanai līdz šim piešķirto valsts atbalstu, Projekta 2. un 3.posma īstenošanai iztrūkstošais finansējums ir 477 412,17 *euro*, kuru IZM ir iesniegusi kā vienu no prioritārajiem pasākumiem 2019.gada valsts budžeta projekta sagatavošanas procesā. Ievērojot minēto, lai samazinātu 2019.gada valsts budžeta projektā pieprasīto papildus valsts budžeta finansējumu, IZM rosina no Centra projekta īstenošanai 2018.gadā paredzētajiem līdzekļiem Lielupes projekta pabeigšanai (SIA „Tenisa centrs „Lielupe””) pārdalīt 500 000 *euro* (tai skaitā vismaz 22`587,83 *euro* novirzot centra darbībai nepieciešamā inventāra un aprīkojuma iegādei).Ņemot vērā faktu, ka objektīvu iemeslu dēļ 2018.gadā nebūs iespējams apgūt visu no Lielupes projekta īstenošanai jau piešķirtā un vēl piešķiramā finansējuma, papildus pārdalīto finansējumu 500 000 *euro* apmērā, kā arī daļu no jau piešķirtajiem valsts budžeta līdzekļiem (kopā līdz 3 822 000 *euro* apmērā) nepieciešams ieguldīt SIA „Tenisa centra „Lielupe”” pamatkapitālā. Par Lielupes projekta īstenošanai paredzēto līdzekļu plānoto ieguldīšanu SIA „Tenisa centra „Lielupe”” pamatkapitālā informācija tika sniegta gan Latvijas Nacionālās sporta padomes 2018.gada 23.janvāra sēdē (prot. Nr.1 3.§, 3.9.apakšpunkts), gan Ministru kabineta 2018.gada 23.maija rīkojuma Nr.223 sākotnējās ietekmes novērtējuma ziņojumā (anotācijā).Saistībā ar iepriekšminēto plānoto SIA „Tenisa centra „Lielupe”” pamatkapitāla palielināšanu jānorāda, ka SIA „Tenisa centra „Lielupe”” atbilstoši Centrālās statistikas pārvaldes izveidotajam un uzturētajam institucionālo vienību klasifikācijas sarakstam nav klasificēta vispārējās valdības institucionālajā sektorā, kā rezultātā SIA „Tenisa centra „Lielupe”” ar savu finanšu un saimnieciskās darbības rezultātu (veiktajiem kapitālieguldījumiem, peļņu/zaudējumiem u.c. darbībām) neietekmē vispārējās valdības budžeta bilanci (neto aizdevumus/neto aizņēmumus) un parādu. Ministrija ir veikusi sākotnējo izvērtējumu par papildus finansējuma piešķiršanas Lielupes projekta pabeigšanai, kā arī piešķirto valsts budžeta līdzekļu ieguldīšanas SIA „Tenisa centra „Lielupe”” pamatkapitālā atbilstību komercdarbības atbalsta kontroles regulējumam. Lai kādu pasākumu varētu klasificēt kā komercdarbības atbalstu, tam vienlaikus jāatbilst visām četrām kumulatīvām pazīmēm[[1]](#footnote-1): *1. pazīme*: Atbalsts tiek sniegts no publiskiem resursiem;*2. pazīme*: Atbalsta saņēmējs veic saimniecisku darbību un attiecībā uz to gūst ekonomiskas priekšrocības, kādas tas nevarētu gūt normālos komercdarbības veikšanas apstākļos;*3. pazīme*: Pasākums ir selektīvs pēc sava rakstura;*4. pazīme*: Atbalsts ietekmē konkurenci un tirdzniecību Eiropas Savienības iekšējā tirgū.Ministrijas ieskatā papildus finansējuma piešķiršana Lielupes projekta pabeigšanai, kā arī piešķirto valsts budžeta līdzekļu ieguldīšana SIA „Tenisa centra „Lielupe”” pamatkapitālā nerada konkurences kropļojumu Eiropas Savienības līmenī, ņemot vērā tā darbības izteikti lokālo raksturu, t.i., darbība nav vērsta uz ārvalstu apmeklētāju piesaistīšanu. Tenisa centrs „Lielupe”” kā sporta bāze pamatā tiek izmantota mācību-treniņu procesam un vietēju (nacionāla līmeņa) tenisa sporta sacensību organizēšanai. Bāzē var norisināties arī starptautiska līmeņa sacensības, bet pēdējos gados to skaits ir bijis salīdzinoši neliels. Minētās bāzes darbība un attīstība ir saistīta ar valsts funkciju izpildi sporta nozarē, t.i. valsts nozīmes sporta infrastruktūras uzturēšanu Latvijas iedzīvotāju (it īpaši bērnu un jauniešu) fizisko aktivitāšu līmeņa paaugstināšanai, tostarp arī izglītības iestāžu un sporta klubu audzēkņu, fizisko aktivitāšu nodrošināšanai, kā arī Latvijas tenisistu (tai skaitā Latvijas izlases sportistu) treniņu procesa nodrošināšanai. Jāņem vērā arī fakts, ka sporta bāzes plānotā tvēruma zona ir lokāla, tā atrodas tālu no tuvākās robežas, netiek plānots popularizēt bāzes mērķauditorijām ārvalstīs, kā arī nav plānots būtisks tvēruma zonas paplašinājums. Iepriekšminētā rezultātā secināms, ka papildus finansējuma piešķiršana Lielupes projekta pabeigšanai, kā arī piešķirto valsts budžeta līdzekļu ieguldīšana SIA „Tenisa centra „Lielupe”” pamatkapitālā, ja to atzīst par valsts atbalstu, vienlaikus neatbilst visām Komercdarbības atbalsta kontroles likuma 5.pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu. Papildus minētam atzīmējams, ka, pamatojoties uz Eiropas Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 17.punktā noteikto, finansējums, kas paredzēts, lai segtu ar valsts pārvaldes funkciju saistītos izdevumus, nav saistīts ar saimnieciskās darbības veikšanu un attiecīgi nav kvalificējams kā komercdarbības atbalsts. Vienlaikus atzīmējams, ka attiecībā uz Lielupes projekta īstenošanu jau iepriekš ir ticis veikts izvērtējums attiecībā uz komercdarbības atbalsta kontroles normu ievērošanu, kā rezultātā tika atzīts, ka minētais atbalsts nav uzskatāms par komercdarbības atbalstu.**Futbola kluba „Jelgava” treniņbāzes izveides projekta pabeigšana** 2017.gada valsts budžeta 62.resora „Mērķdotācijas pašvaldībām” Vides aizsardzības un reģionālās attīstības ministrijas budžeta programmā 12.00.00 „Mērķdotācijas pašvaldību pasākumiem” biedrībai „Futbola klubs „Jelgava”” (turpmāk arī – Klubs) futbola laukumu izbūvei tika piešķirti 150 000 *euro*. Saskaņā ar Kluba 2018.gada 6.septembra vēstulē Nr.17/D sniegto informāciju Klubs sava stadiona projektēšanai un celtniecībai kopumā ir ieguldījis vairāk nekā 1 200 000 *euro*. Līdz šim ir izbūvēts atbilstošs mākslīgā seguma futbola laukums un dabīgā seguma futbola laukums, kā arī izbūvēta nepieciešamā infrastruktūra. Tāpat ir uzstādītas konteinertipa telpas (ģērbtuves un dušas), iegādāts pamata inventārs abu laukumu kopšanai, kā arī veikti citi labiekārtošanas darbi. Lai varētu pabeigt minēto projektu, Klubs lūdz valsts finansiālo atbalstu 450 000 *euro* apmērā. Vienlaikus jāatzīmē, ka Sporta likums neparedz valsts tiesības atbalstīt privātos sporta klubus. Saskaņā ar Sporta likuma 13.panta ceturto daļu tiesības saņemt finanšu līdzekļus no valsts budžetu attiecībā uz konkrētu sporta veida darbību un attīstību ir piešķirtas Latvijā atzītajām sporta federācijām (futbola gadījumā – biedrībai „Latvijas Futbola federācija” (turpmāk arī – LFF)). LFF 2017.gada 11.jūlija vēstulē Nr.17/189 lūdza rast iespēju sniegt finansiālu atbalstu Kluba sporta bāzes projekta realizācijai (650 000 *euro* apmērā). Izvērtējot minēto finanšu pieprasījumu, IZM rosina no Centra projekta īstenošanai 2018.gadā paredzētajiem līdzekļiem Kluba treniņbāzes izveides projekta pabeigšanai LFF pārdalīt 450 000 *euro*. Ministrija ir veikusi sākotnējo izvērtējumu par finansējuma piešķiršanas Kluba treniņbāzes izveides projekta pabeigšanai atbilstību komercdarbības atbalsta kontroles regulējumam. Ministrijas ieskatā papildus finansējuma piešķiršana Kluba treniņbāzes izveides projekta pabeigšanai nerada konkurences kropļojumu Eiropas Savienības līmenī, ņemot vērā tā darbības izteikti lokālo raksturu, t.i., darbība nav vērsta uz ārvalstu apmeklētāju piesaistīšanu. Kluba treniņbāzes izveide nav paredzēta profesionālu sportistu, kas atbilst profesionāla sporta definīcijai, vajadzībām. Kluba treniņbāze pamatā tiek izmantota mācību-treniņu procesam (turklāt galvenokārt tikai Klubā iesaistīto sportistu) un vietēju (nacionāla līmeņa) futbola sporta sacensību organizēšanai. Bāzē nevar norisināties arī starptautiska līmeņa sporta sacensības, jo tā neatbilst šāda līmeņa sporta sacensību sarīkošanai izvirzītajām attiecīgajām starptautiskajām (FIFA un UEFA) prasībām. Jāņem vērā arī fakts, ka sporta bāzes plānotā tvēruma zona ir lokāla, netiek plānots popularizēt bāzes mērķauditorijām ārvalstīs, kā arī nav plānots būtisks tvēruma zonas paplašinājums. Iepriekšminētā rezultātā secināms, ka papildus finansējuma piešķiršana Kluba treniņbāzes izveides projekta pabeigšanai vienlaikus neatbilst visām Komercdarbības atbalsta kontroles likuma 5.pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.**Kultūras un sporta centra „Daugavas stadions” inventāra un aprīkojuma iegāde, kā arī VSIA „Kultūras un sporta centrs „Daugavas stadions”” darbības nodrošināšana** VSIA “Kultūras un sporta centrs “Daugavas stadions”” īstenotās programmas „Kultūras un sporta kvartāla izveide Grīziņkalna apkaimē” pirmās kārtas ietvaros ir veikta Rietumu tribīnes pārbūve, kuras ietvaros ir palielināti tās apjomi ar Ziemeļu un Dienvidu tribīnēm, kā rezultātā skatītāju vietu skaits ir divas reizes lielāks, kā arī Rietumu tribīnē ir izvietots liels skaits dažādu telpu – ģērbtuves, dažādu sporta nodarbību telpas, deju zāles, cīņu zāles, medicīnas un rehabilitācijas telpas, trenažieru zāle, sporta sacensību konferenču telpas, VIP telpas, ēdināšanas zona, sacensību vadības telpas, sporta žurnālistu un mediju telpas u.c. Šobrīd Daugavas stadiona atjaunotā Rietumu tribīne ir atvērta sportistiem un apmeklētājiem, līdz ar to VSIA „Kultūras un sporta centrs „Daugavas stadions”” ir jānodrošina lietotājiem pilnvērtīga un kvalitatīva sporta un kultūras pakalpojumu infrastruktūra. Ierobežotā pieejamā finansējuma dēļ ERAF projekta ietvaros Rietumu tribīnes aprīkošanai paredzēts tikai aprīkojums, kas nepieciešams, lai nodotu ēku ekspluatācijā, līdz ar to liela daļa telpu, piemēram, sporta/deju zāles, ģērbtuves, konferenču zāle, VIP telpas, studijas, kafejnīcas telpas nav aprīkotas ar nepieciešamo aprīkojumu (mēbeles – galdi, krēsli, aprīkojums konferenču nodrošināšanai (projektori, mikrofoni, mūzikas atskaņošanas aparatūra), spoguļi žalūzijas, sporta inventārs u.tml.), kā rezultātā nav iespējams nodrošināt telpu pilnvērtīgu funkcionalitāti, tādējādi samazinot VSIA „Kultūras un sporta centrs „Daugavas stadions”” spēju gūt ienākumus, kas nepieciešami infrastruktūras uzturēšanai. Tādejādi, lai nodrošinātu Rietumu tribīnē pieejamo telpu pilnvērtīgu funkcionalitāti un telpu optimālu noslodzi, nepieciešams papildu finansējums aprīkojuma iegādei. Tāpat papildus finansējums nepieciešams atbilstoša sporta inventāra un aprīkojuma iegādei, lai nodrošinātu pilnvērtīgu atjaunotās sporta infrastruktūras izmantošanu. Ņemot vērā to, ka kopš 2016.gada aprīļa, kad tika uzsākti Rietumu tribīnes pārbūves darbi, tās darbība bija slēgta un VSIA „Kultūras un sporta centrs „Daugavas stadions”” saimnieciskā darbība un iespēja gūt ieņēmumus būtiski samazinājās, VSIA „Kultūras un sporta centrs „Daugavas stadions”” budžetā nav pieejami finanšu līdzekļi nepieciešamā inventāra un aprīkojuma iegādei. Papildus tam, lai nodrošinātu atjaunotās Daugavas stadiona Rietumu tribīnes darbību, darbojas 17 dažādas sistēmas un iekārtas, kuru uzturēšanai nepieciešams veikt tehniskās apkopes, kā arī nodrošināt saistību izpildi attiecībā pret būvnieku, lai saglabātu garantiju. Lai nodrošinātu Daugavas stadiona Rietumu tribīnes un centrālā laukuma uzturēšanu atbilstošā kvalitātē, nepieciešams papildus finansējums arī VSIA „Kultūras un sporta centrs „Daugavas stadions”” darbības nodrošināšanai (tai skaitā uzturēšanā iesaistīto darbinieku atlīdzības segšanai).Papildus informāciju skatīt VSIA „Kultūras un sporta centrs „Daugavas stadions”” 2018.gada 28.augusta vēstulē Nr.1 – 5/12. Sniedzot finansiālo atbalstu VSIA „Kultūras un sporta centrs „Daugavas stadions””, kam tas ir kvalificējams kā komercdarbības atbalsts (attiecināms uz Eiropas Komisijas (EK) izvērtējumu EK lēmumā *State aid SA.43575 (2015/N) – Latvia – Aid for the construction of cultural and sport center „Daugavas stadions”*), ir jāizvērtē, saskaņā ar kādu valsts atbalsta regulējumu to iespējams sniegt. Šajā gadījumā attiecībā uz finansējuma (145 000 *euro* apmērā) piešķiršanu inventāra un aprīkojuma iegādei IZM ieskatā ir piemērojami Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas Regula Nr.651/2014) 55.panta nosacījumi. Atbilstoši Komisijas Regulas Nr.651/2014 55.panta 7. a) apakšpunktam atbalsts var būt ieguldījumu atbalsts, tostarp atbalsts sporta un daudzfunkcionālās atpūtas infrastruktūras izbūvei vai modernizēšanai. Saskaņā ar Komisijas Regulas Nr.651/2014 55.panta 8.punktu attiecībā uz ieguldījumu atbalstu sporta un daudzfunkcionālās atpūtas infrastruktūrai attiecināmās izmaksas ir izmaksas par ieguldījumiem materiālajos un nemateriālajos aktīvos. Savukārt finansējums (30 000 *euro* apmērā) darbības nodrošināšanai sniedzams saskaņā ar Komisijas regulu Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Atzīmējams, ka laika posmā no 2018.gada 1.janvāra līdz 2020.gada 31.decembrim VSIA „Kultūras un sporta centrs „Daugavas stadions”” var piešķirt *de minimis* atbalstu līdz 200 000 *euro* apmērā. Piešķirot finansējumu VSIA „Kultūras un sporta centrs „Daugavas stadions””, IZM nodrošinās, ka tiek ievēroti piemērojamā komercdarbības atbalsta regulējuma nosacījumi. Saistībā ar iepriekšminēto finanšu pārdali VSIA „Kultūras un sporta centrs „Daugavas stadions”” papildus jānorāda, ka VSIA „Kultūras un sporta centrs „Daugavas stadions”” atbilstoši Centrālās statistikas pārvaldes izveidotajam un uzturētajam institucionālo vienību klasifikācijas sarakstam nav klasificēta vispārējās valdības institucionālajā sektorā, kā rezultātā VSIA „Kultūras un sporta centrs „Daugavas stadions”” ar savu finanšu un saimnieciskās darbības rezultātu (veiktajiem kapitālieguldījumiem, peļņu/zaudējumiem u.c. darbībām) neietekmē vispārējās valdības budžeta bilanci (neto aizdevumus/neto aizņēmumus) un parādu. **Murjāņu sporta ģimnāzijas infrastruktūras sakārtošanai** Murjāņu sporta ģimnāzija (turpmāk arī – Ģimnāzija) ir valsts dibināta vispārējās izglītības un sporta izglītības iestāde, kura atrodas IZM pakļautībā. Ģimnāzijas galvenais uzdevums ir kandidātu sagatavošana Latvijas nacionālajām izlasēm dalībai Olimpiskajās spēlēs, pasaules un Eiropas čempionātos Ģimnāzijā pārstāvētajos sporta veidos, vienlaikus nodrošinot iespēju apgūt akreditētas pamatizglītības otrā posma (8.-9.klase) un vispārējās vidējās izglītības vispārizglītojošo priekšmetu programmas (10.-12.klase). Ģimnāzija šobrīd ir vienīgais šāda veida valsts dibināts un uzturēts sporta internāts Latvijā. Ar likuma „Par valsts nozīmes izglītības, kultūras un zinātnes objektiem un nacionālajām sporta bāzēm” 2.panta 43.punktu Ģimnāzijai ir noteikts valsts nozīmes izglītības objekta statuss.  Lai nodrošinātu Ģimnāzijas mācību un mācību-treniņu darba nepārtrauktību, nepieciešams novērst vairākos Veselības inspekcijas atzinumos konstatētās nepilnības, tai skaitā:*Ģimnāzijas centrālā izglītības un sporta programmu īstenošanas vieta („Klinstlejas 4”, Murjāņi, Sējas novads)*Atbilstoši Veselības inspekcijas Ārstniecības iestāžu kontroles nodaļas 2017.gada 24.janvāra Kontroles aktā Nr. 00052817 konstatēts, ka ir bojātas sienu, griestu, kā arī grīdas segumi un apdares, līdz ar to nav iespējams veikt prasībām atbilstošu telpu uzkopšanu (mazgāšanu, dezinfekciju). Atbilstoši akta 4.2.apakšpunktā noteiktajam veselības punkta telpās nepieciešams veikt remontu.*Teritoriālā struktūrvienība „Jūrmala” (Jaunā iela 64a, Jūrmalā) un Jaunā iela 66, Jūrmalā)*Veselības inspekcijas 2018.gada 22.marta atzinumā Nr.00178818 konstatēts, ka objekts atbilst kontroles aktā vērtēto normatīvo aktu prasībām, tomēr konstatētas nepilnības atsevišķu prasību izpildē un uzdots nodrošināt dušas telpu durvju apdarei viegli tīrāmu un dezinficējamu materiālu (nomainīt dušu telpu durvis, lai tās būtu no atbilstoša materiāla), nodrošināt atbilstošu ventilācijas sistēmu, kā arī nomainīt medicīnas punkta logu.*Teritoriālā struktūrvienība „Specializētā Airēšanas sporta skola” (Vikingu iela 6, Jūrmala)*Veselības inspekcijas 2017.gada 26.aprīļa atzinumam Nr.5.3-10/9767/855 pievienotajā Objekta higiēniskajā novērtējumā konstatēts, ka telpas neatbilst higiēnas prasībām un uzdots veikt nepieciešamos remontu dušas telpās, kā arī veikt ventilācijas sistēmas uzlabošanu un nodrošināt pietiekošu iekštelpu gaisa apmaiņu un mikroklimata parametru ievērošanu. Ģimnāzijas rīcībā šobrīd nav nepieciešamie līdzekļi, lai novērstu konstatētos trūkumus, savukārt, nenovēršot trūkumus, pastāv risks Ģimnāzijas darbības nepārtrauktības nodrošināšanai. Saskaņā ar likuma „Par valsts budžetu 2018.gadam” 31.panta 5.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 30. panta nosacījumus (tai skaitā 30.panta 1.punktā noteikto, ka kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par pieciem procentiem no programmai (apakšprogrammai) apstiprinātās gada apropriācijas apjoma, kā arī 30.panta 10.punktā noteikto, ka nav pieļaujama apropriācijas pārdale citiem mērķiem no neatliekamajiem pasākumiem 2016.-2018. gadam, jaunajām politikas iniciatīvām un citiem prioritārajiem pasākumiem 2017.-2019. gadam un prioritārajiem pasākumiem 2018.-2020. gadam piešķirtā finansējuma). Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali. Ievērojot minēto, IZM ir izstrādājusi Ministru kabineta rīkojuma projektu „Par apropriācijas pārdali” (turpmāk – Rīkojuma projekts), kurš paredz:1. atbalstīt apropriācijas pārdali no IZM 2018. gada budžeta apakšprogrammā 09.26.00 „Dotācija biedrībai „Latvijas Paralimpiskā komiteja” – Paralimpiskā sporta centra izveidei” prioritārajam pasākumam „Paralimpiskā sporta centra izveide” piešķirtā finansējuma 1 200 000 *euro* apmērā uz IZM 2018.gada budžeta apakšprogrammu 09.04.00 „Sporta būves” šādiem mērķiem:
	1. tenisa centra „Lielupe” attīstības projekta pabeigšanai (sabiedrībai ar ierobežotu atbildību „Tenisa centrs „Lielupe””) – 500 000 *euro*;
	2. futbola kluba „Jelgava” treniņbāzes izveides projekta pabeigšanai (biedrībai „Latvijas Futbola federācija”) – 450 000 *euro*;
	3. kultūras un sporta centra „Daugavas stadions” inventāra un aprīkojuma iegādei (VSIA „Kultūras un sporta centrs „Daugavas stadions””) – 145 000 *euro*;
	4. VSIA „Kultūras un sporta centrs „Daugavas stadions”” darbības nodrošināšanai (VSIA „Kultūras un sporta centrs „Daugavas stadions””) – 30 000 *euro*;
	5. Murjāņu sporta ģimnāzijas infrastruktūras sakārtošanai (Murjāņu sporta ģimnāzijai) – 75 000 *euro*.
2. uzdevumu IZM normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
3. uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par rīkojuma 1.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali;
4. lai nodrošinātu tenisa centra „Lielupe” attīstības projekta īstenošanu, atbalstīt IZM priekšlikumu par rīkojuma 1.1.apakšpunktā (500 000 *euro* apmērā), Ministru kabineta 2018. gada 23. maija rīkojuma Nr. 223 „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018. gadā” 1.2.apakšpunktā (900 000 *euro* apmērā) un daļu no Ministru kabineta 2013.gada 4.novembra rīkojuma Nr.522 „Par Latvijas Nacionālā valsts sporta centra „Mežaparks” un Tenisa centra „Lielupe” rekonstrukcijas projektiem paredzēto valsts budžeta ilgtermiņa saistību pārdali”” 1.3.apakšpunktā (līdz 2 422 000 *euro* apmērā) paredzēto valsts budžeta līdzekļu (kopā līdz 3 822 000 *euro* apmērā) ieguldīšanu sabiedrības ar ierobežotu atbildību „Tenisa centrs „Lielupe”” pamatkapitālā;
5. uzdevumu IZM nodrošināt, ka, piešķirot VSIA „Kultūras un sporta centrs „Daugavas stadions”” rīkojuma 1.3. apakšpunktā minēto finansējumu inventāra un aprīkojuma iegādei, tiek ievēroti piemērojamā komercdarbības atbalsta regulējuma nosacījumi;
6. noteikt, ka rīkojuma 1.4. apakšpunktā minēto finansējumu VSIA „Kultūras un sporta centrs „Daugavas stadions”” darbības nodrošināšanai sniedz saskaņā ar Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Tāpat tiks noteikts, ka funkcijas, kas normatīvajos aktos par *de minimis* atbalsta piešķiršanu un uzskaiti noteiktas atbalsta sniedzējam, veic IZM.

Savukārt jautājums par turpmāku valsts līdzfinansējuma piešķiršanu Centra projekta īstenošanai izskatāms likumprojekta par valsts budžetu kārtējam gadam un likumprojekta par vidējā termiņa budžeta ietvaru sagatavošanas procesā, ievērojot valsts budžeta finansiālās iespējas. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar LPK un Rīkojuma projektā minēto projektu īstenotājiem. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): |  Ņemot vērā to, ka jautājums pēc būtības ir saistīts ar valsts budžeta līdzekļu iekšēju pārdali, valsts budžeta ieņēmumi un izdevumi nemainās. Izdevumi IZM 2018.gada valsts budžeta programmas 09.00.00 „Sports” apakšprogrammā 09.26.00 „Dotācija biedrībai „Latvijas Paralimpiskā komiteja” – Paralimpiskā sporta centra izveidei” par 1 200 000 *euro* samazināsies, bet attiecīgi par 1 200 000 *euro* palielināsies IZM 2018.gada valsts budžeta programmas 09.00.00 „Sports” apakšprogrammā 09.04.00 „Sporta būves” paredzētie līdzekļi.Pārdalītais finansējums tiks novirzīts šādiem mērķiem:1. tenisa centra „Lielupe” attīstības projekta pabeigšanai (sabiedrībai ar ierobežotu atbildību „Tenisa centrs „Lielupe””) – 500 000 *euro*;
2. futbola kluba „Jelgava” treniņbāzes izveides projekta pabeigšanai (biedrībai „Latvijas Futbola federācija”) – 450 000 *euro*;
3. kultūras un sporta centra „Daugavas stadions” inventāra un aprīkojuma iegādei (VSIA „Kultūras un sporta centrs „Daugavas stadions””) – 145 000 *euro*;
4. VSIA „Kultūras un sporta centrs „Daugavas stadions”” darbības nodrošināšanai (VSIA „Kultūras un sporta centrs „Daugavas stadions””) – 30 000 *euro*;
5. Murjāņu sporta ģimnāzijas infrastruktūras sakārtošanai (Murjāņu sporta ģimnāzijai) – 75 000 *euro*.

 SIA „Tenisa centrs „Lielupe”” parakstītais, apmaksātais un balsstiesīgais pamatkapitāls šobrīd ir 11 164 042 *euro*, kurš sastāv no 11 164 042 pamatkapitāla daļām. Katras pamatkapitāla daļas nominālvērtība ir 1 *euro*. Visas SIA „Tenisa centrs „Lielupe”” pamatkapitāla daļas pieder IZM. Pēc pamatkapitāla palielināšanas, ja iegulda visus Rīkojuma projektā paredzētos līdzekļus, SIA „Tenisa centrs „Lielupe”” parakstītais, apmaksātais un balsstiesīgais pamatkapitāls būs 14 986 042 *euro*, kurš sastāvēs no 14 986 042 pamatkapitāla daļām. Katras daļas nominālvērtība nemainīsies. Tāpat nemainīsies SIA „Tenisa centrs „Lielupe”” pamatkapitāla daļu īpašnieks un tās joprojām piederēs IZM. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Pēc Rīkojuma projekta pieņemšanas IZM normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei. Jautājums par turpmāku valsts līdzfinansējuma piešķiršanu Centra projekta īstenošanai izskatāms likumprojekta par valsts budžetu kārtējam gadam un likumprojekta par vidējā termiņa budžeta ietvaru sagatavošanas procesā, ievērojot valsts budžeta finansiālās iespējas.IZM nodrošinās, ka ar Rīkojuma projektu pārdalītais finansējums tiks izlietots līdz 2018.gada 31.decembrim, sasniedzot Rīkojuma projektā norādīto finansējuma piešķiršanas mērķi (attiecībā uz Rīkojuma projekta 1.1.apakšpunktā minēto finansējuma pārdali tenisa centra „Lielupe” attīstības projekta pabeigšanai līdz 2018.gada 31.decembrim tiks nodrošināta attiecīgo līdzekļu ieguldīšana SIA „Tenisa centrs „Lielupe”” pamatkapitālā kā to paredz Rīkojuma projekta 4.punktā noteiktais). Šāds nosacījums tiks ietverts finansēšanas līgumos, kuri tiks slēgti starp IZM un finansējuma saņēmējiem (Murjāņu sporta ģimnāzijas gadījumā līgums netiks slēgts (jo tā ir IZM padotības iestāde), tomēr attiecīgs uzdevums tiks noteikts ar IZM rīkojumu). |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Jautājums par Centra projekta īstenošanas gaitu tika izskatīts Padomes 2018.gada 10.septembra sēdē. Minētajā sēdē arī tika konceptuāli atbalstīta (prot. Nr.4 4.§., 4.4.1.apakšpunkts) Centra projekta īstenošanai 2018.gadā LPK paredzēto valsts budžeta līdzekļu 1 200 000 *euro* apmērā pārcelšana uz 2019.gadu un novirzīšana LPK Centra projekta īstenošanai 2019.gadā, vienlaikus ievērojot nosacījumu, ka minēto līdzekļu pārcelšana nerada negatīvu fiskālo ietekmi uz 2019.gada valsts budžeta izdevumiem. |
| 2. | Sabiedrības līdzdalība projekta izstrādē | Jautājums par Centra projekta īstenošanas gaitu tika izskatīts Padomes 2018.gada 10.septembra sēdē. |
| 3. | Sabiedrības līdzdalības rezultāti | Padomes sēdē tika konceptuāli atbalstīta (prot. Nr.4 4.§., 4.4.1.apakšpunkts) Centra projekta īstenošanai 2018.gadā LPK paredzēto valsts budžeta līdzekļu 1 200 000 *euro* apmērā pārcelšana uz 2019.gadu un novirzīšana LPK Centra projekta īstenošanai 2019.gadā, vienlaikus ievērojot nosacījumu, ka minēto līdzekļu pārcelšana nerada negatīvu fiskālo ietekmi uz 2019.gada valsts budžeta izdevumiem. Ņemot vērā faktu, ka finansējums Centra projekta īstenošanai 2018.gada valsts budžetā tika paredzēts kā daļa no kopējiem ar sporta infrastruktūras attīstību Latvijā saistītajiem izdevumiem, izpildot Padomes doto uzdevumu, IZM prioritāri izvērtēja citas sporta infrastruktūras vajadzības, it īpaši attiecībā uz 2018.gadā vai iepriekšējos gados ar valsts līdzfinansējumu uzsākto valsts nozīmes sporta infrastruktūras attīstības projektu pabeigšanu, kā rezultātā, lai nodrošinātu piešķirto valsts budžeta līdzekļu izlietojumu līdz 2018.gada 31.decembrim, IZM rosina Centra projekta īstenošanai 2018.gadā paredzētos valsts budžeta līdzekļus pārdalīt Rīkojuma projektā minētajiem sporta infrastruktūras projektiem. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM. Atbilstoši Rīkojuma 4.punktā noteiktam IZM nodrošinās Tenisa centra „Lielupe” attīstības projekta īstenošanai paredzēto valsts budžeta līdzekļu (kopā līdz 3 822 000 *euro* apmērā) ieguldīšanu SIA „Tenisa centrs „Lielupe”” pamatkapitālā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Izglītības un zinātnes ministrs Kārlis Šadurskis

Severs 67047935

edgrs.severs@izm.gov.lv

1. Skatīt Līguma par Eiropas Savienības darbību 107.pantu un Komercdarbības atbalsta kontroles likuma 5.pantu. [↑](#footnote-ref-1)